Clásicos do Pensamento Universal

Clásicos do Pensamento Universal é unha colección de literatura traducida á lingua galega que se publica dende 2002, a raíz dun convenio entre o BBVA e a Universidade de Santiago de Compostela. O proxecto está sufragado pola dita entidade bancaria, mentres que o labor de edición queda a cargo dun equipo de traballo universitario do Servizo de Publicacións e Intercambio Científico.
O seu fondo está conformado por obras clásicas traducidas dende a lingua orixinal, tanto do ámbito científico como do humanístico e social.
Algúns dos autores cuxas obras forman parte da colección son Platón, Aristóteles, Séneca, Maquiavelo, Erasmo, Thomas More, Isaac Newton, Antoine Lavoisier, Cesare Beccaria, Darwin, Bernard, John Von Neumann, Karl Popper ou Marshall MacLuhan.
Son sempre edición críticas, precedidas dun proemio elaborado por un especialista.
O director da colección é Darío Villanueva, tras o cal figura un comité que sopesa e decide os títulos que cómpre editar. Títulos
O manifesto comunista e outros escritos políticos. Tradución de Ramón Máiz e Xosé Manuel García (USC, 2021)
O pensamento salvaxe, Claude Lévi-Strauss. Tradución de Carlos Pérez Varela (USC, 2020).
Cadros da natureza, Alexander von Humboldt. Tradución de Rosa Marta Gómez Pato (USC, 2020).
Cadernos do cárcere e outros escritos: escolma, de Antonio Gramsci. Tradución de Carmen Fátima Blanco Valdés e Isabel Blanco (USC, 2019).
A riqueza das nacións (Volume I. Libros I-III), de Adam Smith. Tradución de Manuel Fernández Grela (USC, 2019).
Conferencias de introdución á psicanálise, de Sigmund Freud. Tradución de María José Noya (USC).
Elementos, de Euclides. Tradución de Ana Gloria Rodríguez Alonso e Celso Rodríguez Fernández (USC, 2019).
Semiótica, de Charles Sanders Peirce. Tradución de Manuel Outeiriño (USC, 2019).
Ensaios (escolma), de Montaigne. Tradución de Gonzalo Navaza (USC, 2019).
Os tónicos da vontade: regras e consellos sobre investigación científica, de Ramón y Cajal. Tradución de Xesús B. Otero Costas (USC, 2019).
Democracia e educación: Unha introdución á filosofía da educación, de John Dewey. Tradución de Manuel F. Vieites (USC, 2019).
Dos delitos e das penas, de Cesare Beccaria. Tradución de Benedict Buono (USC, 2019).
A República, de Platón. Tradución de Xosé Manuel Blanco Roo (USC, 2019).
Unha breve historia do tempo, de Stephen Hawking. Tradución de Jorge Mira (USC, 2018).
Leviatán, de Thomas Hobbes. Tradución de Vicente Araguas (USC, 2018).
Sobre a liberdade, de John Stuart Mill. Tradución de Xosé Luís Barreiro Rivas (USC, 2018).
O federalista, de Alexander Hamilton, James Madison e Jonh Jay. Tradución de Ramón Máiz e Alfonso Mato (USC, 2016).
Ética demostrado segundo a orde xeométrica, de Spinoza. Tradución de Manuel Enrique Vázquez Buján e José Carracedo Fraga (USC, 2015).
As consecuencias económicas da paz, de John Maynard Keynes. Tradución de Manuel Jaime Barreiro Gil (USC, 2015).
A lóxica da descuberta científica, de Karl Popper. Tradución de Manuel Puga Moruxa (USC, 2012).
Utopía, de Thomas More. Tradución de Helena de Carlos Villamarín (USC, 2011).
A linguaxe: introdución ó estudo da fala, Edward Sapir. Tradución de Benigno Fernández Salgado (USC, 2010).
A vida feliz. A brevidade da vida, de Séneca. Tradución de Manuel Enrique Vázquez Buján (USC, 2009).
A Galaxia Gutenberg: a creación do home tipográfico, de Marshall McLuhan. Tradución de Manuel Outeiriño (USC, 2009).
Tratado elemental de química, de Antoine Laurent de Lavoisier. Tradución de María Victoria Castaño Palazón e Sergio Casas Fernández (USC, 2009).
Teeteto, ou Do Coñecemento, de Platón. Tradución de Teresa Amado Rodríguez (USC, 2008).
A ética protestante e o espirito do capitalismo, de Max Weber. Tradución de Xosé Manuel García (USC, 2006).
O computador e o cerebro, de John von Neumann. Tradución de Elisardo Antelo Suárez (USC, 2006).
Emilio ou Da educación, de Jean-Jacques Rousseau. Tradución de Henrique Harguindey (USC, 2006).
Eloxio de loucura, de Erasmo de Rotterdam. Tradución de Manuel Enrique Vázquez Buján (USC, 2004).
O sistema do mundo, de Isaac Newton. Tradución de José Manuel Díaz de Bustamante (USC, 2004).
Política, de Aristóteles. Tradución de Juan José Moralejo Álvarez (USC, 2003).
A orixe das especies, de Charles Darwin. Tradución de Emilio Valadé del Río (USC, 2003).
Introducción ó estudio da medicina experimental, de Claude Bernard. Tradución de Xesús B. Otero Costas (USC, 2002).
O príncipe, de Maquiavelo. Tradución de Isabel González (USC, 2002).